laion/Wikipedia-Exotic huggingface dataset:
ফ্রেদি আগুইলার

ফার্দিনান্দ পাসকুয়াল আগুইলার (জন্ম ফেব্রুয়ারি ৫, ১৯৫৩), যিনি ফ্রেদি আগুইলার বা কা ফ্রেদি আগুইলার নামেই বেশি পরিচিত, ফিলিপাইনের লোক সঙ্গীত শিল্পী। তিনি সবচেয়ে বেশি পরিচিত তার বায়ান কো-এর জন্য যা মার্কোস শাসনের বিরুদ্ধে ১৯৮৬ সালে জনশক্তি বিপ্লবে ব্যবহৃত সঙ্গীত হয়ে উঠে। এছাড়াও তিনি তার আনাক গানের জন্যও জনপ্রিয় হন যা ফিলিপাইনে সর্বকালের সবচেয়ে বেশিবার বিক্রির রেকর্ড অর্জন করে। তিনি পিয়ানো রক করতেই বেশি পছন্দ করেন। তিনি ফিলিপাইনে, এশীয়-প্রশান্ত অঞ্চলে ও আন্তর্জাতিকভাবেও ব্যাপক পরিচিত, এছাড়াও তাকে ফিলিপাইনের অন্যতম শ্রেষ্ঠ সুরকার ও গীতিকার হিসেবে বিবেচনা করা হয়। ফ্রেদি আগুইলারের সঙ্গীতজীবন শুরু হয় ছোটবেলা থেকেই। ১৪ বছর বয়সেই তিনি গান লিখেছিলেন। ১৭ বছর বয়সে আগুইলার প্রথমবারের মত গিটার বাজিয়েছিলেন এবং ২০ বছর বয়স থেকে স্টেজে সঙ্গীত পরিবেশন শুরু করেন। ফ্রেদি আগুইলারডি গুজম্যান ইন্সটিটিউট অব টেকনোলজিতে তড়িৎ কৌশল বিষয়ে অধ্যয়ন শুরু করেন ,কিন্তু তিনি ডিগ্রী লাভের পূর্বেই শিক্ষাপ্রতিষ্ঠান ত্যাগ করেন। পরবর্তীতে তিনি সঙ্গীতে মনোনিবেশ করেন এবং প্রথম দিকে তিনি রাস্তায় রাস্তায় সঙ্গীত পরিবেশন করতেন। এরপর কিছুদিন লোক সঙ্গীত ক্লাব ও বার সঙ্গীতশিল্পী হিসেবে কাজ করেন। ১৮ বছর বয়সে আগুইলার পরিবার থেকে বিচ্ছিন্ন হয়ে যান ও কলেজ ত্যাগ করেন। পাঁচ বছর পর নিজের ভুল বোঝার পর তিনি আত্মোপলব্ধি থেকে আনাক গানটি রচনা করেন। ফ্রেদি অ্যাংলো-আমেরিকান লোক সঙ্গীত এবং সেসময়কার ফোক-রক স্টার ক্যাট স্টিভেন্স ও জেমস টেইলরদের দ্বারা প্রভাবিত হন। এছাড়াও তিনি ফিলিপিনো ঐতিহ্য ও সংস্কৃতি দ্বারা ব্যাপকভাবে প্রভাবিত হন ও তিনি ফিলিপিনো লোক সঙ্গীতের একটি স্থায়ী ধারা প্রতিষ্ঠার চেষ্টা করেন। "Priestess, Wife, Revolutionary: A new film documents the role of women in Philippine history"। ১৫ ডিসেম্বর ২০০৬ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৬।  Dot Ramos Balasbas-Gancayco (ডিসেম্বর ১২, ২০০৬)। "Still up on his toes (an interview with Freddie Aguilar)"। The Philippine Star। ২০১২-০৩-১০ তারিখে মূল থেকে আর্কাইভ করা। সংগ্রহের তারিখ ২০১০-০৬-০৬।  Dorian, Frederick; Simon Broughton; Mark Ellingham; James McConnachie; Richard Trillo; Orla Duane (২০০০)। World Music: The Rough Guide। Rough Guides। পৃষ্ঠা 216। আইএসবিএন 1-85828-636-0। সংগ্রহের তারিখ ২০০৯-০৭-০৬।  The Freddie Aguilar Story[স্থায়ীভাবে অকার্যকর সংযোগ] Lockard, Craig A. (১৯৯৮)। Dance of life: popular music and politics in Southeast Asia। University of Hawaii। পৃষ্ঠা 144। আইএসবিএন 0-8248-1918-7। সংগ্রহের তারিখ ২০০৯-০৭-০৩।  Manong Freddie Aguilar's official Web site[স্থায়ীভাবে অকার্যকর সংযোগ] Recordings on WhiteAlien website of Freddie live at Ka Freddie's
সুতিয়াখালী রেলওয়ে স্টেশন

সুতিয়াখালী রেলওয়ে স্টেশন হচ্ছে বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলায় অবস্থিত একটি রেলওয়ে স্টেশন। স্টেশনটি লোকবল সংকটের কারণে ২০১১ সাল থেকে বন্ধ রয়েছে। উইকিমিডিয়া কমন্সে সুতিয়াখালী রেলওয়ে স্টেশন সংক্রান্ত মিডিয়া রয়েছে। বাংলাদেশ রেলওয়ে "মারাত্মক লোকবল সংকট : সারা দেশে ১৬৪টি রেলস্টেশন বন্ধ : চালু করার উদ্যোগ নেই"। bhorerkagoj.net। সংগ্রহের তারিখ ২৫ নভেম্বর ২০১৪। [স্থায়ীভাবে অকার্যকর সংযোগ]
চরমোনাই ইউনিয়ন

চর মোনাই বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন। কথিত রয়েছে, নদী বেষ্টিত চর মোনাই ইউনিয়নের ভূখণ্ড একসময় বরিশালের উপর দিয়ে বয়ে যাওয়া কীর্তনখোলা নদীর অংশ ছিল। কোন একসময় নদীর মাঝখানে ছোট চরের উদ্ভব হয়। সেখানে মোনাই নামে একজন পাগল ছনের ছাউনি দিয়ে ঘর তৈরি করে বসবাস ও নামাজ রোজা করত। কেউ কেউ তাকে দরবেশ বলেও অভিহিত করেন। পরবর্তীতে তার নাম অনুসারেই চর মোনাই ইউনিয়নের নামকরণ করা হয়। ১৯৬৪ সালের ২০শে মার্চ চর মোনাই ইউনিয়ন প্রতিষ্ঠিত হয়। চর মোনাই ইউনিয়নের আয়তন ১১,৭৫৫ একর। চর মোনাই ইউনিয়নের পশ্চিমে কীর্তনখোলা নদী ও চর বাড়িয়া ইউনিয়ন, পূর্বে ইলিশা নদী, উত্তরে আড়িয়ালখাঁ নদী এবং দক্ষিণে কড়ইতলা নদী, চর কাউয়া ইউনিয়ন, চাঁদপুরা ইউনিয়ন ও টুঙ্গিবাড়িয়া ইউনিয়নের সাহেবের হাট অবস্থিত। এ ইউনিয়নের মধ্যদিয়ে বয়ে গেছে বিশ্বাসের হাটের খাল, ডিংগামানিক-বুখাইনগর খাল, গিলাতলী-পশুরীকাঠী খাল, চরমোনাই-রাজারচর খাল, চরবুখাইনগর ও নলচর খাল। চর মোনাই ইউনিয়ন বরিশাল সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কাউনিয়া থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ। ২০১১ সালের আদমশুমারি অনুযায়ী চর মোনাই ইউনিয়নের মোট জনসংখ্যা ২৮,৭৯০ জন। এর মধ্যে পুরুষ ১৪,১৬৩ জন এবং মহিলা ১৪,৬২৭ জন। মোট পরিবার ৬,২২০টি। ২০১১ সালের আদমশুমারি অনুযায়ী চর মোনাই ইউনিয়নের সাক্ষরতার হার ৫৩.৯%। এ ইউনিয়নে ৭টি মাধ্যমিক বিদ্যালয় ও ১৪টি সরকারি প্রাথমিক বিদ্যালয় রয়েছে। মাদ্রাসা চরমোনাই জামিয়া রশিদিয়া ইসলামিয়া মাধ্যমিক বিদ্যালয় চর মোনাই বিশ্বাসের হাট ইউনিয়ন মাধ্যমিক বিদ্যালয় চর হোগলা মাধ্যমিক বিদ্যালয় নলচর মাধ্যমিক বিদ্যালয় বুখাইনগর মাধ্যমিক বিদ্যালয় রাজার চর মাধ্যমিক বিদ্যালয় রাজার চর জবেদ আলী মাধ্যমিক বিদ্যালয় শালুকা মাধ্যমিক বিদ্যালয় স্বাস্থ্যসেবার জন্য চর মোনাই ইউনিয়নে একটি সরকারি স্বাস্থ্য ও পরিবার পরিকল্পনা কেন্দ্র ও দুইটি (গিলাতলি ও চর বুখাইনগর) কমিউনিটি ক্লিনিক রয়েছে। এছাড়া বিভিন্ন বেসরকারি স্বাস্থ্যসেবা প্রদানকারী এনজিও কাজ করে। চর মোনাই ইউনিয়নের অর্থনীতি মূলত কৃষি নির্ভর। এ অঞ্চলে ইটের ভাটা ছাড়া অন্য কোন শিল্পকারখানা গড়ে ওঠেনি। ঐত্যিহ্যবাহী রাজারচর মহাবট আশ্রম চরমোনাই কওমী মাদরাসা। চরমোনাই কামিল মাদরাসা চরমোনাই সেতু। ১৯২৪ সালে প্রতিষ্ঠালগ্ন থেকে প্রতিবছর চরমোনাই মাদরাসা প্রাঙ্গণে দুবার বাংলা অগ্রহায়ণ ও ফাল্গুন মাসে ওয়াজ মাহফিল অনুষ্ঠিত হয়। সৈয়দ মুহাম্মদ ইসহাক –– চরমোনাইর সাবেক পীর সৈয়দ ফজলুল করিম –– চরমোনাইর সাবেক পীর সৈয়দ রেজাউল করিম –– চরমোনাইর বর্তমান পীর সৈয়দ ফয়জুল করিম --- নায়েবে আমির ইসলামী আন্দোলন বাংলাদেশ বরিশাল সদর উপজেলা কাউনিয়া থানা, বরিশাল বরিশাল জেলা "একনজরে ৫নং চরমোনাই ইউনিয়ন"। বাংলাদেশ তথ্য বাতায়ন। ১৮ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৬।  "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৪ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
কাহ্নপাদ

কাহ্নপাদ (আনু. ১০ম শতক) বা কাহ্ন পা বা কনহপা বা কাহ্নিল পা বা কৃষ্ণপাদ বা কৃষ্ণাচার্য্য চুরাশিজন বৌদ্ধ মহাসিদ্ধদের মধ্যে একজন ছিলেন। বাংলা সাহিত্যের আদি নির্দশন চর্যাপদের কবিগোষ্ঠীর মধ্যে তিনি শ্রেষ্ঠ ও সর্বাধিক ১৩টি পদের রচয়িতা। তিব্বতী ঐতিহ্যানুসারে, ব্রাহ্মণ বংশজাত নাথপন্থী ও পরে সহজিয়া মতে দীক্ষাপ্রাপ্ত আচার্য কৃষ্ণপাদ বা কাহ্ন পা বৌদ্ধ মহাসিদ্ধ জলন্ধরীপাদের শিষ্য ছিলেন। সহজপন্থী তান্ত্রিক কাহ্ন পা সিদ্ধাচার্য, মন্ডলাচার্য ইত্যাদি উপাধিতে ভূষিত হন। তিব্বতী বৌদ্ধ লামা তারানাথের মতে, বিদ্যানগর নামক স্থানে তাঁর বাসস্থান ছিল। সম্প্রতি বাংলা সাহিত্যের ইতিহাস গবেষক প্রখ্যাত বৌদ্ধ ধর্মীয় অধ্যক্ষ জিতেন্দ্র লাল বড়ুয়া “নেত্রকোণা: অতীত ও বর্তমান” শীর্ষক এক গবেষণামূলক রচনায় ভাষাবিচারে কাহ্নপাকে বাংলাদেশের নেত্রকোণা জেলার আটপাড়া উপজেলার কৃষ্ঠপুর গ্রামের সন্তান বলে দাবী করেছেন। কাহ্নপা সোমপুর মহাবিহারে সাধনা করতেন। তিনি হেবজ্র, যমান্তক প্রভৃতি বজ্রযান তন্ত্রসাধনার ওপর পঞ্চাশটির ওপর গ্রন্থ রচনা করেন। তিনি চর্যাপদের তেরোটি পদ রচনা করেন। তবে কাহ্নপা রচিত ২৪তম পদটি পাওয়া যায়নি। পালরাজবংশের তৃতীয় রাজা দেবপালের রাজত্বকালে (আনু. ৯০০-৫০) তিনি বর্তমান ছিলেন। চর্যাদের কবিদের মধ্যে সর্বাধিক পদ রচয়িতা কাহ্নপা পদসংখ্যা ১৩ টি। পদ নং ৭, ৯,১০,১১,১২,১৩,১৮,১৯,৩৬,৪০,৪২,৪৫ এবং ২৪ তম পদ পাওয়া যায়নি। ১৩ ও ১৮ নং পদে তার বিবাহের সংবাদ পাওয়া যায়। "কাহ্নপা"। বাংলাপিডিয়া। ২০১৪-০৫-০৫। সংগ্রহের তারিখ ২০২০-০৬-২৫।  বাঙ্গালীর ইতিহাস : আদি পর্ব, নীহাররঞ্জন রায়, দে’জ পাবলিশিং, কলকাতা, চতুর্থ সংস্করণ, অগ্রহায়ণ, ১৪১০ বঙ্গাব্দ, আইএসবিএন ৮১-৭০৭৯-২৭০-৩
মাদারগাঙ নদী

মাদারগাঙ নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ১০৭ কিলোমিটার, গড় প্রস্থ ২৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাদারগাঙ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৭। মাদারগাঙ নদীটি সাতক্ষীরা জেলার কালীগঞ্জ উপজেলার বড় সিমলা ইউনিয়ন এলাকায় প্রবহমান কাকশিয়ালী নদী হতে উৎপত্তি লাভ করেছে। অতঃপর এই নদীর জলধারা মাধুরেশপুর, রতনপুর, নূরনগর ও কাইখালীর মধ্য দিয়ে প্রবাহিত হয়ে একই জেলার শ্যামনগর উপজেলার সাতক্ষীরা রেঞ্জ ইউনিয়ন পর্যন্ত প্রবাহিত হয়ে কালিন্দী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। এ নদীতে সারাবছর পানিপ্রবাহ পরিদৃষ্ট হয় এবং এর বুকে ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৬৭-৬৮। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
মাদারীপুর বিলরুট নদী

মাদারীপুর বিলরুট নদী বাংলাদেশের দক্ষিণ-পশ্চিমাঞ্চলের মাদারীপুর, গোপালগঞ্জ ও নড়াইল জেলার একটি নদী। নদীটির দৈর্ঘ্য ৩৯ কিলোমিটার, গড় প্রস্থ ১৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাদারীপুর বিলরুট নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৮। মাদারীপুর বিলরুট নদীটি মাদারীপুর জেলার রাজৈর উপজেলার হোসেনপুর ইউনিয়ন এলাকায় প্রবহমান কুমার আপার নদী হতে উৎপত্তি লাভ করেছে। অতঃপর এই নদীর জলধারা নড়াইল জেলার কালিয়া উপজেলার পহরডাঙ্গা ইউনিয়ন পর্যন্ত প্রবাহিত হয়ে মধুমতি নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয়। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটির ভাটির অংশ জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৬৮। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
পাহলাজ নিহলানি

পাহলাজ নিহলানি এক জন ভারতীয় চলচ্চিত্র প্রযোজক ও বর্তমানে তিনি কেন্দ্রীয় চলচ্চিত্র প্রমাণন পর্ষদের প্রধান। পাহলাজ নিহলানি দ্বারা নির্মিত প্রথম চলচ্চিত্রটির নাম, হাথকড়ি। তার প্রযোজিত চলচ্চিত্রের মধ্যে উল্লেখনীয় কয়েকটা যেমন আঁখে, সোলা আউর সাবনাম ইত্যাদি। "Pahlaj Nihalani new censor board chief, nine new members appointed"। India Today। ২৪ ফেব্রুয়ারি ২০১৬। সংগ্রহের তারিখ ২৪ ফেব্রুয়ারি ২০১৬।
লগ্গী

কাহারবা, দাদরা,পোস্ত,রূপক ইত্যাদি ছোট তালে কায়দার মত ছন্দবৈচিত্র্যসম্পন্ন যে বর্ণসমষ্টি প্রয়োগ করা হয় তাকে বলা হয় লগ্গী। কায়দা থেকে লগ্গী হয় আকারে ক্ষুদ্র, তবে কায়দার মত লগ্গীতেও বিস্তারের কাজ করা চলে। সাধারণত: গজল,ভজন,ঠুংরী ইত্যাদি গানে লগ্গী পরিবেশিত হয় এবং লগ্গীর প্রয়োগে তবলা সঙ্গত আরও শ্রুতিমধুর হয়। একটি কাহারবার লগ্গীর নমুনা।- ধাতি ধাধা তিনা কিনা । তাতি ধাধা ধিনা ঘিনা
প্যানটোপ্রাজল

প্যানটোপ্রাজল (ইংরেজি: Pantoprazole) হচ্ছে একটি প্রোটন পাম্প ইনহিবিটর যা গ্যাস্ট্রিক এসিড নিঃসরণ কমায়। এটি গ্যাস্ট্রইসোফ্যাজিয়াল রিফ্লাক্স ডিজিজ (GERD) এর ফলে সৃষ্ট ইসোফ্যাগাসের ক্ষয়কারী প্রদাহের স্বল্পমেয়াদী চিকিৎসায় ব্যবহার করা হয়। এছাড়া এটি জলিনজার-এলিসন সিনড্রোম-এর চিকিৎসাতেও ব্যবহৃত হয়। কিছু সাধারণ পার্শ্বপ্রতিক্রিয়াসমূহ হলো মাথাব্যথা, পাতলা পায়খানা, বমিভাব, পেটব্যথা, পেটফাঁপা, বমি, মাথা ঝিমঝিম, এবং অস্থিসন্ধিতে ব্যথা।(>২%) দীর্ঘ মেয়াদে এটি ব্যবহার করলে পাকস্থলীর আবরণী কোষে প্রদাহ বা অ্যাট্রফিক গ্যাস্ট্রাইটিস হতে পারে ফলে শরীরে ভিটামিন বি-১২ ও ম্যাগনেসিয়ামের ঘাটতি দেখা দেয়। [Dr. John Cooke, chair of Methodist Hospital's cardiovascular services] [Houston Chronicle Health Zone dated Thursday, July 11, 2013 chron.com/refluxmeds] (Journal: Circulation) Protonix (Pantoprazole Sodium) label ওয়েব্যাক মেশিনে আর্কাইভকৃত ১৩ মে ২০১৪ তারিখে টেমপ্লেট:প্রোটন পাম্প ইনহিবিটর
মালঞ্চ নদী

মালঞ্চ নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ৭৭ কিলোমিটার, গড় প্রস্থ ৯১৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মালঞ্চ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৯। মালঞ্চ নদীটি সাতক্ষীরা জেলার শ্যামনগর উপজেলার সাতক্ষীরা রেঞ্জ ইউনিয়ন এলাকায় প্রবহমান খোলপেটুয়া নদী হতে উৎপত্তি লাভ করেছে। অতঃপর এই নদীর জলধারা একই ইউনিয়ন দিয়ে প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৬৯। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
এক্সহ্যামস্টার

এক্সহ্যামস্টার একটি বিনামূল্যে পর্নোগ্রাফিক ভিডিও শেয়ারিং ও সামাজিক যোগাযোগমূলক ওয়েবসাইট যার সদরদপ্তর সাইপ্রাসের লিমাসলে অবস্থিত। নভেম্বর ২০১৫-এ ওয়েবসাইটটি আলেক্সা এর পদমর্যাদায় ৭৬তম হয়েছিল, যা একে বিশ্বের শীর্ষ ১০০টি সাইটের মধ্যে একটি হতে সাহায্য করেছিল। গবেষক জনাব লংমর দাবি করেন যে উক্ত সাইটের প্রদর্শিত বিজ্ঞাপন ব্যবহারকারীর মেশিনে বিনা অনুমতিতে বিপজ্জনক প্রোগ্রাম ইনস্টল করে যা মেশিনের জন্য খুব ক্ষতিকর। জনাব লংমর বিবিসি কে জানান যে দুটি জনপ্রিয় সাইট, এক্সহ্যামস্টার এবং পর্নহাব সর্বাধিক হুমকি সম্পন্ন। Ben Woods (মার্চ ৩, ২০১৬)। "The (almost) invisible men and women behind the world's largest porn sites"। The Next Web (ইংরেজি ভাষায়)। সংগ্রহের তারিখ নভেম্বর ২৮, ২০২১।  "xhamster. Site Info"। Alexa Internet। ১৯ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০২১-১১-২৮।  "XHamster.com WHOIS, DNS, & Domain Info - DomainTools"। WHOIS। ২০১৬। সংগ্রহের তারিখ ২০১৬-০২-২১।  http://www.bbc.com/news/technology-22093141
আত্ম-সহায়তা

আত্ম-সহায়তা বা আত্ম-উন্নতিসাধন হচ্ছে একটি আত্ম-নির্দেশিত উন্নতিসাধন – অর্থনৈতিকভাবে, বুদ্ধিমানভাবে বা অনুভূতিমূলক – প্রায়ই একটি মনস্তত্ত্বের বাস্তব ভিত্তিতে।(উন্নতিসাধন মানে সংশোধন এবং ক্রম বর্ধমান উন্নয়ন, ধাপে ধাপে বিকাশ লাভ করা ) । বহু ভিন্ন ধরনের আত্ম-সহায়তা সঙ্ঘের অনুষ্ঠান বিদ্যমান, প্রত্যেকেরই রয়েছে এদের স্বীয় কেন্দ্রীভূত বিষয়গুলো, কৌশলগুলো, সংশ্লিষ্ট বিশ্বাসগুলো, প্রবক্তরা এবং কিছু ক্ষেত্রে নেতাগণ। আত্ম-সহায়তা আমাদেরকে বলবান কিছু শব্দ প্রদান করেছেঃ আরোগ্যলাভ, অক্রিয় পরিবারগুলো এবং অনির্ভরতা। (সক্রিয় এর বিপরীত অক্রিয়/নিষ্ক্রিয়) । আত্ম-সহায়তা প্রায়ই জনগণকে সুবিধা দিয়ে থাকে সহজলভ্য তথ্য বা সঙ্ঘবদ্ধ সমর্থন দ্বারা, যেমন ইন্টারনেটের মাধ্যমে তেমন ব্যক্তিগত ভাবেও। যেখানে একইরূপ অবস্থাগুলোর লোকজন একত্রে যুক্ত হন। আত্ম-চালনার বৈধ অনুশীলন এবং ঘরে-দেওয়া পরামর্শের আদি দৃষ্টান্তগুলো হইতে, শব্দটির অন্তর্নিহিত মানে ছড়িয়েছে এবং প্রায় বিশেষভাবে প্রয়োগ করা হয় শিক্ষা, ব্যবসা, মনস্তত্ত্ব এবং মনস্তত্ত্ব রোগের চিকিৎসায়, সাধারণভাবে বিতরণ করা হয় আত্ম-সহায়তা বইগুলোর জনপ্রিয় রীতির মাধ্যমে। এপিএ মনস্তত্ত্ব অভিধান অনুসারে, আত্ম-সহায়তা সঙ্ঘগুলোর সম্ভাবনাসূচক বা প্রচ্ছন্ন মুনাফাগুলো পাওয়া যেতে পারে যে পেশাদারীগণ হয়ত প্রদান করতে পারবেন না যেমন বন্ধুত্ব, অনুভূতিমূলক সমর্থন, অভিজ্ঞতামূলক জ্ঞান, অনন্যতা, দরকারি ভূমিকাগুলো এবং অধিকারভুক্ত হওয়ার একটি অনুভূতি। সঙ্ঘগুলো যারা সংগঠিত হয় স্বাস্থ্যের শর্তগুলো বজায় রাখতে, হয়ত গঠিত হতে পারে রোগীদের এবং যত্ন দানকারীদের নিয়ে। অধিকন্তু, দীর্ঘ-সময়ের সদস্যরা তাদের অভিজ্ঞতাগুলো বিনিময় করেন ( কোন কিছুর বিশিষ্ট অংশ যাহা মনোযোগ আকর্ষণ করে ) , এসকল স্বাস্থ্য সঙ্ঘগুলো হয়ে উঠতে পারে শিক্ষামূলক সামগ্রীর জন্য সমর্থিত সঙ্ঘগুলো এবং প্রধান দফতর রূপে। তারা যারা নিজেদের সহায়তা করে স্বাস্থ্য সমস্যা সম্বন্ধে শিখতে এবং শনাক্ত করতে, ইহাকে দৃষ্টান্ত রূপে বলা যায় আত্ম-সহায়তা, যখন আত্ম-সহায়তা সঙ্ঘগুলোকে আরও অধিক সঙ্গীর প্রতি সঙ্গীর সমর্থন দিতে দেখা যেতে পারে। APA Dictionary of Psychology, 1st ed., Gary R. VandenBos, ed., Washington: American Psychological Association, 2007.
দ্য লেয়ার

দ্য লেয়ার (ইংরেজি: The Lair) হল একটি আমেরিকান সমকামিতা-কেন্দ্রিক ভ্যাম্পায়ার টেলিভিশন ধারাবাহিক। ২০০৭ সালে হিয়ার! এই ধারাবাহিকটি প্রযোজনা করে। এই ধারাবাহিকের ১ম সিজনটি ৬টি পর্বে সেই বছরই জানুয়ারি মাসে সম্প্রচারিত হয়। প্রথম দু-টি পর্বের প্রিমিয়ার হয় ২০০৭ সালের ১ জুন। ৯টি পর্বে সম্প্রচারিত ২য় সিজনটির সম্প্রচার শুরু হয় ২০০৮ সালের ৫ সেপ্টেম্বর। ২০০৮ সালের সেপ্টেম্বর মাসে ১৩টি পর্বে সম্প্রচারিত ৩য় সিজনটির কথা ঘোষণা করা হয়। কোল্টন ফোর্ড জানান, ২০০৮ সালের অক্টোবর ও নভেম্বর মাসে এই সিজনের চলচ্চিত্রায়ন শুরু হবে। ২০০৯ সালের ৪ সেপ্টেম্বর ৩য় সিজনের প্রিমিয়ার হয়। ভ্যাম্পায়ার চলচ্চিত্র "here! Welcomes you back to 'The Lair'; Sexy vampire soap set to premiere its second season September 5th" (সংবাদ বিজ্ঞপ্তি)। here! TV। ২০০৮-০৭-২৩। ২০০৯-০১-০৭ তারিখে মূল থেকে আর্কাইভ করা। সংগ্রহের তারিখ ২০০৯-০৩-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Interview - Colton Ford"। Entertainment Focus। ২০০৯-০২-০১। সংগ্রহের তারিখ ২০০৯-০৫-১৮। [অকার্যকর সংযোগ] Official site The Lair at Internet Movie Database The Lair at epguides.com
আত্মপ্রেম

আত্মপ্রেম বা নার্সিসিজম বলতে আত্নমগ্নতা, নিজের গুণ সম্বন্ধে অতিরঞ্জিত ধারণা পোষন করা, নিজের প্রতি নিজেই অতিরিক্ত মুগ্ধ থাকা এবং নিজের জীবনে অন্য কাউকে অতটা গুরুত্ব না দেওয়া। নিজ ব্যতীত অন্য কারো প্রতি আকর্ষিত না হওয়া। যদিও সীমিত পরিসরে নার্সিসিজম সাধারণ জীবনের একটা অংশ। নার্সিসিজম এর ক্ষেত্রে মানুষ সর্ব ক্ষেত্রেই নিজের প্রশংসা শুনতে পছন্দ করে। গ্রিক মিথলজি থেকে পাওয়া যায়, নার্সিসাস নামে এক সুদর্শন যুবক ছিল। ইকো নামের এক দেবী তাকে প্রেম নিবেদন করে। কিন্তু সে তা প্রত্যাখ্যান করে। ইকো তখন তাকে অভিশাপ দেয়, একসময় সে তার নিজের রূপের দেমাগে নিজেই কাবু হবে। সত্যি তা–ই হয়। একদিন সে পানি খেতে যায় পুকুরে। পানিতে নিজের ছায়া দেখে নিজের প্রেমে নিজেই মুগ্ধ হয়ে তাকিয়ে থাকে ঘণ্টার পর ঘণ্টা। দিনের পর দিন। আর এভাবেই সে মারা যায়। পরে সে এক ফুলে পরিণত হয়। যার নাম দেওয়া হয় নার্সিশাস ফুল। অহংকার আত্মরতিমূলক ব্যক্তিত্ব ব্যাধি "Oxford Learner's Dictionary"। oxfordlearnersdictionaries.com। Oxford University Press। ২৫ জুন ২০২১ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "APA Dictionary of Psychology"। dictionary.apa.org। American Psychological Association। ২৫ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [১], নার্সিসিস্টদের ব্যক্তিত্ব
ভুবন মোহন পার্ক শহীদ মিনার

ভুবন মোহন পার্ক শহীদ মিনার রাজশাহী শহরের কেন্দ্রে ভুবন মোহন পার্কে অবস্থিত ভাষা আন্দোলনের স্মৃতিসৌধ। এখানে ৬৪ জন ভাষা সৈনিক এর নামফলক রয়েছে। বিভিন্ন জাতীয় দিবেসে এখানে শহীদদের সম্মানে অনুষ্ঠানের আয়োজন করা হয়। ভুবন মোহন পার্কে অবস্থিত শহীদ মিনারটি ১৯৫৩ সালে নির্মাণ করে জাঁকজমকভাবে শহীদ দিবস উদ্‌যাপন করা হয়েছিল। রাজশাহী সিটি কর্পোরেশন ১৯৯৮ সালে শহীদ মিনারটি দুই লক্ষ টাকা ব্যয়ে সংস্কার করে ঐ সালেরই ১২ই ডিসেম্বর ভাষা সৈনিক অ্যাডভোকেট গোলাম আরিফ টিপু সংস্কারকৃত শহীদ মিনার উদ্বোধন করেন। ২০০৫ সালে রাজশাহী সিটি কর্পোরেশন এই শহীদ মিনারে ৬৪ জন ভাষা সৈনিক এর নামফলক স্থাপন করে। কেন্দ্রীয় শহীদ মিনার ভাষা আন্দোলন দিবস রাষ্ট্রভাষা সংগ্রাম পরিষদ আন্তর্জাতিক মাতৃভাষা দিবস উইকিমিডিয়া কমন্সে ভুবন মোহন পার্ক শহীদ মিনার সংক্রান্ত মিডিয়া রয়েছে।
হেমন্ত কুমারী দেবী

মহারাণী হেমন্ত কুমারী দেবী ১২৭৬ বাংলা সনে মানিকগঞ্জ জেলার ধুল্লা গ্রামে জন্মগ্রহণ করেন। রাজশাহী শহরের উন্নয়নের সাথে তিনি বিশেষভাবে স্মরণীয় হয়ে আছেন। জনকল্যাণকর কাজের জন্য হেমন্ত কুমারী মহারাণী খেতাব পেয়েছেন ৷ তিনি শেষ জীবনে কাশীতে অবস্থানকালে গুরুতর অসুস্থ হয়ে পড়েন এবং অবশেষে ১৩৪৯ বঙ্গাব্দের ২৭ আষাঢ় মৃত্যুবরণ করেন৷ পুঠিয়ার জমিদার মহারাণী শরৎ সুন্দরী দেবীর পুত্র যতীন্দ্র নারায়ণ ১৮৮০ সালে ঢাকা জেলার বিশিষ্ট জমিদার ভুবনমোহন রায়ের মেয়ে হেমন্ত কুমারী দেবীকে বিয়ে করেন। অসৎ সঙ্গের কারণে কুমারের শরীরে নানা রোগ দানা বাঁধে। অবশেষে ১৮৮৩ সালে তিনি মারা যান। এদিকে জীবনের শেষ সময় মহারাণী হেমন্ত কুমারী দেবীর শাশুড়ি মহারাণী শরৎ সুন্দরী নানা সমস্যায় তিক্ত হয়ে ভারতের কাশীতে চলে যান। ১৮৮৬ সালে তিনি মারা যান। এরপরে হেমন্ত কুমারী দেবী মাত্র ১৮ বছর বয়সে পুঠিয়া জমিদারীর দায়িত্বভার গ্রহণ করেন। মহারাণী হেমন্ত কুমারীর অপরিণত বয়সের সুযোগে প্রকৃত কর্তৃত্ব চলে যায় পিতা ভুবনমোহন ও মামা ভৈরব চন্দ্রের হাতে। ১৮৯০ সালে ভুবনমোহন মৃত্যুবরণ করলে রাজবাড়ির দায়িত্ব পান ভৈরব রায়। ১৮৯৫ সালে মহারাণী হেমন্ত কুমারীর একমাত্র মেয়ে রাজকুমারী সুরেন্দ্র বালার সঙ্গে বিশ্বেশর স্যানালের বিয়ে হয়। বিয়ের মাত্র ১০ বছর পর ১৯০৫ সালে রাজকুমারী সুরেন্দ্র বালা মারা যান। হেমন্ত কুমারী দেবী অনেক ভালো কাজের জন্য লর্ড কার্জনের আমলে ১৯০১ সালে রানী ও ১৯২০ সালে লর্ড আর উইনের আমলে মহারাণী উপাধীতে ভূষিত হন। ১৯৪২ সালে মহারাণী হেমন্ত কুমারী দেবী পরলোকগমন করেন। ১৯৫০ সালে সারা দেশে জমিদারি প্রথার বিরুদ্ধে গণজাগরণ ঘটে। মহারাণী হেমন্ত দেবীর মৃত্যুর পরে অন্য জায়গাগুলোর মতো পুঠিয়া রাজবংশেরও বিলুপ্তি ঘটে। মহারাণী হেমন্ত কুমারীর জমিদারী আমলে বহু শিক্ষার্থী, বহু বিধবা, এবং বহু অনাথ তার কাছ থেকে নিয়মিত মাসিক মাসোহারা পেত৷ রাজশাহী শহরে তিনি একটি ছাত্রাবাস যা বর্তমানে রাজশাহী কলেজের অধীনে মহারাণী হেমন্ত কুমারী হিন্দু ছাত্রাবাস সহ বিভিন্ন প্রতিষ্ঠান ও সেবামূলক কার্যক্রম পরিচালনা করেছেন। তার সমাজকল্যাণ মূলক কার্যক্রমের মধ্যে হেমন্ত কুমারী ওয়াটার ওয়ার্কস, হেমন্ত কুমারী সংস্কৃত কলেজ, নওগাঁ দাতব্য চিকিৎসালয়ে বার্ষিক দান, ভাগিরথিতে স্নানঘাট নির্মাণের সহায়তা, দেশবন্ধু চিত্তরঞ্জন স্মুতি তহবিলে দান, নান্দিনা (জামালপুর,ময়মনসিংহ) মহারাণী হেমন্ত কুমারী পাইলট উচ্চ বিদ্যালয় এবং ডাকঘর গৃহ নির্মাণ, পূরীধামের অনাথ আশ্রম ও হেমন্ত নাথের মন্দিরে দান ইত্যাদি উল্লেখযোগ্য৷ পুঠিয়া রাজবাড়ী রাজশাহী কলেজ পুঠিয়া মন্দির চত্বর McAdam, Marika. (2004) Lonely Planet's Bangladesh. pp. 114-115. Kamruzzaman Shahin (২৬ এপ্রিল ২০১১)। "Puthia Palace decaying: Terracotta pieces, other artefacts ruining, being stolen"। Daily Sun। ২১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৬।  "পুঠিয়ার মন্দিরসমূহ"। রাজশাহী জেলা প্রশাসন। [স্থায়ীভাবে অকার্যকর সংযোগ] ABM Husain, Asiatic Society of Bangladesh "Architecture". ISBN (invalid) 984-300-000965. ওসিএলসি 298612818. ওসিএলসি 845471338 (pg:361-363)
বুদ্ধচরিত

বুদ্ধচরিত (দেবনাগরী बुद्धचरितम्) ২য় শতকের প্রারম্ভে গৌতম বু‌দ্ধের জীবনী নিয়ে অশ্বঘোষ কর্তৃক লিখিত একটি সংস্কৃত মহাকাব্য। মহাকাব্যটি আটাশটি সর্গে বিভক্ত যার প্রথম ১৪ সর্গ সম্পূর্ণ এবং পঞ্চদশ হতে অষ্টবিংশ সর্গ অসম্পূর্ণ অবস্থায় পাওয়া গেছে। ৪২০ অব্দে ধর্মক্ষেম এটি চীনা ভাষায় অনুবাদ করেন এবং ৭ম বা ৮ম শতকে চীনা সংস্করণের তুলনায় অধিকতর মূল সংস্কৃতানুগ একটি তিব্বতি সংস্করণ রচিত হয়। Willemen, Charles, transl. (2009), Buddhacarita: In Praise of Buddha's Acts, Berkeley, Numata Center for Buddhist Translation and Research, p. XIII. University of Oslo, Thesaurus Literaturae Buddhicae: Buddhacarita Taisho Tripitaka T.192 Sa dbaṇ bzaṇ po and Blo gros rgyal po, "Saṅs rgyas kyi spyod pa źes bya ba´i sñan dṅags chen po" (Tibetan translation of Buddhacarita), in Tg - bsTan ’gyur (Tibetan Buddhist canon of secondary literature), Derge edition, skyes rabs ge, 1b1-103b2. E.B. Cowell, trans. The Buddha Carita or the Life of the Buddha, Oxford, Clarendon 1894, reprint: New Delhi, 1977, p. X (introduction).
শিহান জয়াসুরিয়া

ডাম্পালাগে শিহান নভিন্দ্র ফনসেকা গুণবর্ধনে জয়াসুরিয়া (সিংহলি: ශෙහාන් ජයසූරිය; জন্ম: ১২ সেপ্টেম্বর, ১৯৯১) কলম্বোয় জন্মগ্রহণকারী পেশাদার শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের ভূমিকা পালন করেন। বামহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী তিনি। ঘরোয়া ক্রিকেটে মুরস স্পোর্টস ক্লাবে খেলে থাকেন শিহান জয়াসুরিয়া। এছাড়াও শ্রীলঙ্কার অনূর্ধ্ব-১৯ ও অনূর্ধ্ব-২৩ দলের পক্ষেও খেলেছেন তিনি। মোরাতুয়া স্পোর্টস ক্লাবের বিপক্ষে তার অভিষেক ঘটে। ঐ খেলার একমাত্র ইনিংসে অর্ধ-শতক করেছিলেন। পরের খেলায়ও তিনি আরও একটি অর্ধ-শতক করেন যাতে তার দল জয়লাভ করে। ১ নভেম্বর, ২০১৫ তারিখে ওয়েস্ট ইন্ডিজের বিপক্ষে তার ওডিআই অভিষেক ঘটে। কিন্তু প্রথম বলেই সুনীল নারাইনের বলে শূন্য রানে আউট হন। এর পূর্বেই ১ আগস্ট, ২০১৫ তারিখে পাকিস্তানের বিপক্ষে টুয়েন্টি২০ আন্তর্জাতিকে অভিষিক্ত হন তিনি। খেলায় তিনি ৩২ বলে ৩ চার ও ২ ছক্কার সাহায্যে ৪০ রান তোলে শহীদ আফ্রিদির বলে বোল্ড হন। কিন্তু ঐ খেলায় তার দল পরাজিত হয়। বাংলাদেশে অনুষ্ঠিত ২০১৬ সালের এশিয়া কাপের টুয়েন্টি২০ আন্তর্জাতিক প্রতিযোগিতায় অংশগ্রহণের লক্ষ্যে শ্রীলঙ্কা ক্রিকেট কর্তৃক ঘোষিত দলে তিনিও অন্যতম সদস্য মনোনীত হন। "West Indies tour of Sri Lanka, 1st ODI: Sri Lanka v West Indies at Colombo (RPS), Nov 1, 2015"। ESPNcricinfo। ESPN Sports Media। ১ নভেম্বর ২০১৫। সংগ্রহের তারিখ ১ নভেম্বর ২০১৫।  "Pakistan tour of Sri Lanka, 2nd T20I: Sri Lanka v Pakistan at Colombo (RPS), Aug 1, 2015"। ESPNcricinfo। ESPN Sports Media। ১ আগস্ট ২০১৫। সংগ্রহের তারিখ ১ আগস্ট ২০১৫।  "Malinga, Mathews back for World T20"। ESPNcricinfo। সংগ্রহের তারিখ ১৮ ফেব্রুয়ারি ২০১৬।  দাসুন শানাকা ২০১৬ এশিয়া কাপ ২০১৪ এশিয়ান গেমসে ক্রিকেট
মিনহাজ নদী

মিনহাজ নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মিনহাজ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮০। মিনহাজ নদীটি খুলনা জেলার পাইকগাছা উপজেলার চাঁদখালি ইউনিয়নের চাঁদখালি বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার দাকোপ উপজেলার তিলডাঙ্গা ইউনিয়ন পর্যন্ত প্রবাহিত হয়ে শিবসা নদীতে নিপতিত হয়েছে। ক্ষুদ্রাকৃতির এই নদীটি এখন অনেকটাই মৃত। ভাটির দিকে পানির প্রবাহ দৃষ্ট হলেও এনদীর উজানের অংশের অনেকটাই ইতোমধ্যে শুকিয়ে গেছে। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৬৯। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)